Vikrusis driežas

Lacerta boemica Suchov, 1929
 Lacerta paradoxa Bedriaga, 1886
 Lacerta stirpium Daudin, 1802
 Seps argus Laurenti, 1768
 Seps caerulescens Laurenti, 1768
 Seps ruber Laurenti, 1768

Vikrusis driežas (Lacerta agilis) – tikrųjų driežų (Lacertidae) šeimosVarliagyviai ir ropliai. Pažintinė serija “gamta šalia tavęs“; Jonas Augustauskas | ISBN 978-9955-37-131-1, Leidykla „Lututė“, 2012 roplių rūšis.

 Paplitimas 
Vikrieji driežai savaime paplitę vakarinėje Eurazijos vidutinių platumų klimato juostos dalyje. Vakariausios jų populiacijos gyvena Airijos jūros rytinės pakrantės regionuose, šiauriausios – pietryčių Norvegijoje, pietinėje Švedijoje ir pietų Karelijoje, ryčiausios populiacijos gyvena šiaurės vakarų Mongolijoje ir Rytų Sibiro pietvakariuose iki Baikalo ežero, piečiausios populiacijos gyvena šiaurinėje Graikijoje, subtropikų klimato Kaukazo regiono zonose palei Juodąją jūrą, Armenijoje, šiaurės rytų Turkijoje, bei Kirgizstane apie Isyk Kulio ežerąreptile-database.reptarium.cz / Lacerta agilis Linnaeus, 1758iucnredlist.org / Sand Lizard Lacerta agilis; Tarptautinė raudonoji knyga. Last assessed: 08 May 2018 Saugotinas. Dėl buveinių sunykimo vikrusis driežas Europoje nyksta.

 Paplitimas Lietuvoje ir buveinės 
Lietuvoje vikrieji driežai dažni, bet paplitę netolygiai – gausiausi pietryčių, rečiausi vidurio Lietuvoje.Varliagyviai ir ropliai. Pažintinė serija “gamta šalia tavęs“; Jonas Augustauskas | ISBN 978-9955-37-131-1, Leidykla „Lututė“, 2012

Lietuvoje jie aptinkami ant smėlėtų šlaitų, retuose pušynuose, dažnai galima aptikti besiilsintį ant akmenų.glis.lt / Vikrusis driežas (Lacerta agilis); Nuoroda tikrinta: 2022.06.03. Mėgsta saulėtas, sausas, smėlingas vietas. Rugsėjo-kovo mėnesiais žiemoja žemėje, urvuose kuriuos pats išsikasa arba užima graužikų urvelius bei apsistoja plyšiuose.

 Išvaizda 
Kūnas iki 9-11 cm ilgio, uodega iki 12-18 cm. Kūnas storokas, kojos trumpos, galva palyginti stambi. Pas suaugusius tamsios nugaros juostos tampa didelėmis, netaisyklingos formos, lygiagrečiomis dėmėmis. Kūno šonuose driekiasi eilė tamsių dėmių su ryškiais balkšvais centrais. Veisimosi metu (balandį – gegužęglis.lt / Vikrusis driežas (Lacerta agilis); Nuoroda tikrinta: 2022.06.03.) patinėlių žalsvai juosvos kūno spalvos labai paryškėja, ypač paryškėja žalia spalva. Patelių kūnas gelsvai rusvas, rusvas ar rusvai pilkas. Patinų pilvas žalsvas, patelių – baltas ar baltai žalsvas.Varliagyviai ir ropliai. Pažintinė serija “gamta šalia tavęs“; Jonas Augustauskas | ISBN 978-9955-37-131-1, Leidykla „Lututė“, 2012

Jauni driežai rausvai pilki, su dviem išilgai nugaros einančiomis tamsiomis juostelėmis.

Vikriųjų driežų nutraukta uodega atauga.researchgate.net / Some Specific Features of Tail Regeneration in the Sand Lizard (Lacerta agilis) Author: Viner Faritovich Khabibullin, Bashkir State University; Russian Journal of Ecology 31(1):66-68 | Published: January 2000

 Elgsena 
Vikrieji driežai aktyvūs dieną. Patinai yra poligininiai ir po kopuliacijos, nuo kelių valandų iki kelių dienų saugo savo atskiras pateles. Nors pati kopuliacija trunka tik 2-4 minutes, bendras laikas, kurį patinas skiria vienai patelei, yra gerokai ilgesnis ir gali būti didelė investicija poravimosi sezono metu. Tokiais atvejais, kai patinų kopuliacijos dažnumas ribotas arba kai patelės yra labai vaisingos, patinų partnerio pasirinkimas gali būti prisitaikantis. Vikriųjų driežų patelių didelis kūno dydis yra susijęs su didesniu jų vaisingumu.springer.com / Male preference for large females and assortative mating for body size in the sand lizard (Lacerta agilis); Mats Olsson | Published: May 1993 Kiaušinėlius deda nuo gegužės vidurio iki liepos pabaigos, kartais net rugpjūčio mėnesį. Šiam tikslui ieško smėlėtų, saulėtų vietų. Patelė iškasa nedideles duobutes ir į jas deda nuo 4 iki 15 minkštu dangalu kiaušinėlių, kuriuos užkasa šiltame, sausame smėlyje. Kiaušinėlių vystymosi smėlingame dirvožemyje trukmė labai priklauso nuo aplinkos temperatūros, esant 21-24 °C temperatūrai, jaunikliai išsirita per du mėnesius. Išsiritę jaunikliai yra maždaug 5-6 cm ilgio, o išsiritę jie taip pat turi saugotis savo tėvų, kad nebūtų suėsti. Lytinės brandos jaunikliai sulaukia po pusantrų ar dvejų metų, bet išimtiniais atvejais lytinės brandos gali sulaukti jau po pirmosios žiemos – sulaukę vienerių metų.

 Mityba 
Minta vabalais, vabzdžiais, vorais, kitais smulkiais bestuburiais.

 Amžius 
Vikrieji driežai gali išgyventi iki 12 metų.glis.lt / Vikrusis driežas (Lacerta agilis); Nuoroda tikrinta: 2022.06.03.

 Apsaugos priemonės 
Saulės šildomų smėlynų buvimas yra būtinas šios rūšies išlikimui. Dėl tokių buveinių sunykimo vikrieji driežai Europoje nyksta ir todėl yra saugomi pagal Buveinių Direktyvos IV priedą.glis.lt / Vikrusis driežas (Lacerta agilis); Nuoroda tikrinta: 2022.06.03.

 Porūšiai 
2022 m. šaltiniais išskiriama 11 porūšių:reptile-database.reptarium.cz / Lacerta agilis Linnaeus, 1758
 Lacerta agilis agilis Linnaeus 1758
 Lacerta agilis argus (Laurenti 1768)
 Lacerta agilis boemica Suchow 1929
 Lacerta agilis bosnica Schreiber 1912
 Lacerta agilis brevicaudata Peters 1958
 Lacerta agilis chersonensis Andrzejowski 1832
 Lacerta agilis exigua Eichwald 1831
 Lacerta agilis grusinica Peters 1960
 Lacerta agilis ioriensis Peters & Muskhelischwili 1968
 Lacerta agilis mzymtensis Tuniyev & Tuniyev 2008
 Lacerta agilis tauridica Suchow 1926

 Galerija 

 Taip pat skaityti 
 Lietuvos roplių sąrašas

 Šaltiniai 

 Nuorodos 
 youtube.com / Sand Lizards on Wales: Land of the Wild (2021) (anglų kalba trumpas dokumentinis filmas apie Velse gyvenančius vikriuosius driežus)
 youtube.com / Sand Lizards on Wild Britain (2018) (anglų k. trumpas dokumentinis filmas apie Didžiojoje Britanijoje gyvenančius vikriuosius driežus)

Kategorija:Driežai